b'\n_START_ARTICLE_\nRobbie Kruse\n_START_SECTION_\nKlubkarriere\n_START_PARAGRAPH_\nP\xc3\xa5 klubplan startede Kruse sin karriere i hjemlandet, hvor han repr\xc3\xa6senterede A-League-klubberne Brisbane Roar og Melbourne Victory, inden han i 2011 skiftede til Fortuna D\xc3\xbcsseldorf i Tyskland. Kruse havde succes i klubben, og blev efter to \xc3\xa5r solgt videret til Bundesliga-storklubben Bayer Leverkusen for en pris p\xc3\xa5 1,5 millioner euro._NEWLINE_Kruse form\xc3\xa5ede aldrig at etablere sig som Leverkusens f\xc3\xb8rstem\xc3\xa5lmand, og hans ophold i klubben var pr\xc3\xa6get af manglende spilletid, samt en udlejning til VfB Stuttgart. Efter et kort ophold i Kina skrev han i sommeren 2017 kontrakt med VfL Bochum.\n_START_SECTION_\nLandshold\n_START_PARAGRAPH_\nKruse har (pr. juni 2018) spillet 64 kampe og scoret fem m\xc3\xa5l for det australske landshold. Han debuterede for holdet 5. januar 2011 i en venskabskamp mod Forenede Arabiske Emirater. Senere samme \xc3\xa5r scorede han sit f\xc3\xb8rste m\xc3\xa5l for holdet i et opg\xc3\xb8r mod Usbekistan. Han repr\xc3\xa6senterede Australien ved VM 2018 i Rusland.'